**Дзяніс Трапашка** (нар. 17 мая 1990, Чэрвень) — беларускі футбаліст, нападнік і галоўны трэнер чэрвеньскага «Коласа».

Клубная кар’ера
---------------

Выхаванец клуба «Зорка-БДУ», за які выступаў з 2009 года. Улетку 2011 года стаў іграком клуба «Смалявічы» (пазней стаў называцца «Смалявічы-СТІ»), якому ў сезоне 2012 дапамог атрымаць перамогу ў Другой лізе, а сам з 38 галамі стаў найлепшым бамбардзірам турніру. На наступны год разам са смалявіцкім клубам дэбютаваў у Першай лізе, усяго забіў 11 галоў за сезон.

Перад пачаткам сезона 2014 быў на праглядзе ў жодзінскім «Тарпеда-БелАЗ», але застаўся ў «Смалявічах-СТІ». У ліпені 2014 года ўсё ж такі перайшоў у «Тарпеда-БелАЗ» на правах арэнды. Дэбютаваў у Вышэйшай лізе 17 жніўня 2014 года, выйшаўшы на замену ў матчы супраць мінскага «Дынама» (выніковы лік 0:0). Пазней з’яўляўся на полі яшчэ ў шасці матчах, пераважна выходзячы на замену.

У студзені 2015 года канчаткова перайшоў у «Тарпеда-БелАЗ». Рыхтаваўся разам з жодзінцамі да сезона 2015, аднак з-за высокай канкурэнцыі ў атацы «Тарпеда-БелАЗ» быў у красавіку 2015 года аддадзены ў арэнду мазырскай «Славіі» да канца года. Пачатак сезона прапусціў з-за траўмы, з чэрвеня пачаў з’яўляцца на полі, пераважна выходзячы на замену. 10 ліпеня 2015 года аформіў дубль у браму барысаўскага БАТЭ (выніковы лік 3:5).

У студзені 2016 вярнуўся з арэнды ў «Тарпеда-БелАЗ», але ўжо ў лютым пакінуў клуб па заканчэнні кантракта і накіраваўся ў «Смалявічы-СТІ». Аднак, неўзабаве вярнуўся ў склад «Тарпеда-БелАЗ» і ў сакавіку падпісаў новы кантракт з клубам. У сезоне 2016 з’яўляўся на полі рэдка, у асноўным выходзячы на замену.

У студзені 2017 года накіраваўся на прагляд у мазырскую «Славію» і неўзабаве падпісаў кантракт з клубам. У першай палове сезона 2017 быў адным з асноўных нападнікаў, пазней стаў радзей з’яўляцца на полі. Сезон 2018 пачынаў у стартавы складзе, пазней стаў часцей выхадзіць на замену. У гэтым сезоне дапамог камандзе выйграць Першую лігу і вярнуцца ў элітны дывізіён. У сезоне 2019 толькі чатыры разы згуляў за асноўную каманду, часцей выступаў за дубль. У ліпені 2019 года пакінуў «Славію» і неўзабаве папоўніў склад бабруйскай «Белшыны», дзе звычайна выхадзіў на замену. У студзені 2020 года пакінуў бабруйскі клуб.

У пачатку 2020 года далучыўся да наваполацкага «Нафтана», дзе стаў асноўным нападнікам. У сакавіку 2021 года перайшоў у рагачоўскі «Макслайн», якому па выніках сезона 2021 дапамог выйсці ў Першую лігу. У лютым 2022 года падоўжыў пагадненне з клубам, аднак у сакавіку па сямейных абставінах пакінуў каманду і неўзабаве далучыўся да чэрвеньскага «Коласа». У сакавіку 2023 года стаў таксама галоўным трэнерам чэрвеньскай каманды.

У ліпені 2023 года атрымаў трэнерскую ліцэнзію УЕФА катэгорыі C.

Дасягненні
----------

* Беларусь Уладальнік Кубка Беларусі: 2016
* Беларусь Пераможца Першай лігі чэмпіянату Беларусі (2): 2018, 2019
* Беларусь Пераможца Другой лігі чэмпіянату Беларусі: 2012
* Беларусь Найлепшы бамбардзір Другой лігі чэмпіянату Беларусі: 2012 (38 галоў)

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2009 | Д3 | Зорка-БДУ | Беларусь | 23 | 9 |
| 2010 | Д3 | Зорка-БДУ | Беларусь | 33 | 15 |
| 2011 (1) | Д3 | Зорка-БДУ | Беларусь | 14 | 12 |
| 2011 (2) | Д3 | Смалявічы-СТІ | Беларусь | 11 | 7 |
| 2012 | Д3 | Смалявічы-СТІ | Беларусь | 34 | 38 |
| 2013 | Д2 | Смалявічы-СТІ | Беларусь | 29 | 11 |
| 2014 (1) | Д2 | Смалявічы-СТІ | Беларусь | 12 | 3 |
| 2014 (2) | Д1 | Тарпеда-БелАЗ | Беларусь | 7 | 0 |
| 2015 | Д1 | Славія | Беларусь | 14 | 4 |
| 2016 | Д1 | Тарпеда-БелАЗ | Беларусь | 13 | 1 |
| 2017 | Д1 | Славія | Беларусь | 22 | 3 |
| 2018 | Д2 | Славія | Беларусь | 25 | 4 |
| 2019 (1) | Д1 | Славія | Беларусь | 4 | 0 |
| 2019 (2) | Д2 | Белшына | Беларусь | 12 | 0 |
| 2020 | Д2 | Нафтан | Беларусь | 23 | 5 |
| 2021 | Д3 | Макслайн | Беларусь | 13 | 9 |
| 2022 | Д3 | Колас | Беларусь | 14 | 10 |
|

Заўвагі
-------

1. ↑  Denis Trapashko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Денис Трапашко (Denis Trapashko) // Pressbol — 1991. — ISSN 1994-6678 Праверана 23 чэрвеня 2019.<a href='https://wikidata.org/wiki/Track:Q3919093'></a>
3. ↑  "Торпедо-БелАЗ" подписало украинца Даценко и арендовало Трапашко
4. ↑  "Торпедо"-БелАЗ подписало контракт с Трапашко
5. ↑  «Славия» арендовала Трапашко
6. ↑  Трапашко и еще три футболиста «Торпедо-БелАЗ» вернулись из аренд
7. ↑  Трапашко покинул "Торпедо-БелАЗ"
8. ↑  Денис Трапашко вернулся в "Торпедо-БелАЗ"
9. ↑  Украинский хавбек Сергей Шаповал подписал контракт с "Торпедо-БелАЗ"
10. ↑  Трапашко, Курлович, Шило и Хадаркевич подписали контракты со "Славией"
11. ↑  Трапашко покинул "Славию"
12. ↑  Трапашко перешел в "Белшину"
13. ↑  Трапашко и Шкурко покинули "Белшину" **(нявызн.)**(недаступная спасылка). Архівавана з першакрыніцы 5 лютага 2020. Праверана 5 лютага 2020.
14. ↑  Ясинский стал игроком "Макслайна", два игрока продлили контракты, карьеру в Рогачеве продолжит Баланович
15. ↑  Денис Трапашко возглавил "Колос" (руск.). *football.by* (29 сакавіка 2023). Праверана 3 красавіка 2023.
16. ↑  Осипенко, Фомичев, Трапашко и другие получили тренерские лицензии "С" (руск.). *football.by* (6 ліпеня 2023). Праверана 7 ліпеня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · Transfermarkt (трэнер) · worldfootball.net (ігрок) · Прэсбол |